CELEX: 22022D1102
Language: lv
Date: 2022-06-21 00:00:00
Title: Ākk un ES Vēstnieku komitejas Lēmums Nr. 1/2022 (2022. gada 21. jūnijs) grozīt ĀKK un ES Vēstnieku komitejas Lēmumu Nr. 3/2019 pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu [2022/1102]

1.7.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 176/88
               
            
         ĀKK UN ES VĒSTNIEKU KOMITEJAS LĒMUMS Nr. 1/2022
         (2022. gada 21. jūnijs)
         grozīt ĀKK un ES Vēstnieku komitejas Lēmumu Nr. 3/2019 pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu [2022/1102]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā 15. panta 4. punktu un 16. panta 2. punktu saistībā ar 95. panta 4. punktu,
         tā kā:
         
                     (1)
                  
                  
                     Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (“ĀKK un ES partnerattiecību nolīgums”) tika parakstīts 2000. gada 23. jūnijā Kotonū un stājās spēkā 2003. gada 1. aprīlī. Saskaņā ar ĀKK un ES Vēstnieku komitejas Lēmumu Nr. 3/2019 (2) (“lēmums par pārejas posma pasākumiem”), tas ir piemērojams līdz 2022. gada 30. jūnijam.
                  
               
                     (2)
                  
                  
                     Ievērojot ĀKK un ES partnerattiecību nolīguma 95. panta 4. punkta pirmo daļu, 2018. gada septembrī tika sāktas sarunas par jaunu ĀKK un ES partnerattiecību nolīgumu (“jaunais nolīgums”). Jaunais nolīgums nebūs gatavs piemērošanai līdz 2022. gada 30. jūnijam, pašreizējā tiesiskā regulējuma termiņa beigām. Tādēļ ir jāgroza lēmums par pārejas posma pasākumiem, lai vēlreiz pagarinātu ĀKK un ES partnerattiecību nolīguma noteikumu piemērošanu.
                  
               
                     (3)
                  
                  
                     ĀKK un ES partnerattiecību nolīguma 95. panta 4. punkta otrajā daļā ir paredzēts, ka ĀKK un ES Ministru padomei ir jāpieņem jebkādi pārejas posma pasākumi, kas var būt nepieciešami, kamēr stājas spēkā jaunais nolīgums.
                  
               
                     (4)
                  
                  
                     Ievērojot ĀKK un ES partnerattiecību nolīguma 15. panta 4. punktu, ĀKK un ES Ministru padome pilnvaras pieņemt pārejas posma pasākumus 2019. gada 23. maijā deleģēja ĀKK un ES Vēstnieku komitejai (3).
                  
               
                     (5)
                  
                  
                     Tādēļ ir atbilstīgi, ka ĀKK un ES Vēstnieku komiteja, ievērojot ĀKK un ES partnerattiecību nolīguma 95. panta 4. punktu, pieņem lēmumu grozīt lēmumu par pārejas posma pasākumiem, ar mērķi pagarināt ĀKK un ES partnerattiecību nolīguma noteikumu piemērošanu līdz 2023. gada 30. jūnijam vai līdz jaunā nolīguma spēkā stāšanās brīdim, vai līdz brīdim, kad jauno nolīgumu sāk provizoriski piemērot starp Savienību un ĀKK valstīm, atkarībā no tā, kas notiek agrāk.
                  
               
                     (6)
                  
                  
                     ĀKK un ES partnerattiecību nolīguma noteikumus turpinās piemērot, lai uzturētu attiecību nepārtrauktību starp Savienību un tās dalībvalstīm, no vienas puses, un ĀKK valstīm, no otras puses. Līdz ar to grozītie pārejas posma pasākumi nav iecerēti kā ĀKK un ES partnerattiecību nolīguma grozījumi, kā paredzēts 95. panta 3. punktā,
                  
               IR PIEŅĒMUSI ŠO LĒMUMU.
         
            1. pants
            ĀKK un ES Vēstnieku komitejas Lēmuma Nr. 3/2019 1. pantā datumu “2022. gada 30. jūnijam” aizstāj ar “2023. gada 30. jūnijam”.
         
         
            2. pants
            Šis lēmums stājas spēkā 2022. gada 1. jūlijā.
         
         
            Briselē, 2022. gada 21. jūnijā
            
               
                  ĀKK un ES Ministru padomes vārdā,
               
               
                  ĀKK un ES Vēstnieku komitejas vārdā –
               
               
                  priekšsēdētājs
               
               Daniel Emery DEDE
            
         
         
            (1)  OV L 317, 15.12.2000., 3. lpp. ĀKK un ES partnerattiecību nolīgums tika grozīts ar nolīgumu, kurš parakstīts 2005. gada 25. jūnijā Luksemburgā (OV L 209, 11.8.2005., 27. lpp.), un ar nolīgumu, kurš parakstīts 2010. gada 22. jūnijā Vagadugu (OV L 287, 4.11.2010., 3. lpp.).
         
            (2)  ĀKK un ES Vēstnieku komitejas Lēmums Nr. 3/2019 (2019. gada 17. decembris) pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (OV L 1, 3.1.2020., 3. lpp.).
         
            (3)  ĀKK un ES Ministru padomes Lēmums Nr. 1/2019 (2019. gada 23. maijs) par pilnvaru deleģēšanu ĀKK un ES Vēstnieku komitejai par lēmumu pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (OV L 146, 5.6.2019., 114. lpp.).